Umfangsmikil fíkniefnaleit í flutningaskipi Leitað var í farmi skipsins auk farmsins sem átti að flytja úr landi . Ekki kemur fram hvort að eitthvað hafi fundist við leitina . Sex fíkniefnahundar og tuttugu manns tóku þátt í aðgerðinni . Einn af fíkniefnaleitarhundunum við leit í Mykines . Mynd af Facebook / Lögreglan á Suðurlandi Auglýsing Lögreglan á Suðurlandi segir frá því á Facebook-síðu sinni í kvöld að hún hafi í samstarfi við Tollstjóra framkvæmt mikla leit í flutningaskipinu Mykines , þegar það kom til Þorlákshafnar . Rúmlega tuttugu manns og sex fíkniefnaleitarhundar tóku þátt í leitaraðgerðinni . Hundarnir voru fengnir frá Lögreglunni í Vestmannaeyjum , Litla-Hrauni og Tollstjóra . Nokkrir gámar skoðaðir nánar Í færslunni segir að leitað hafi verið í skipinu sjálfu sem og í farmi sem flytja átti úr landi . Nokkrir gámar voru sagðir hafa verið teknir til frekari skoðunar , en ekki kemur fram hvort að eitthvað hafi fundist við leitina . Leitin er sögð hafa tekist mjög vel og að fullvíst sé að samstarfinu verði haldið áfram og reglubundið eftirlit muni verða með flutningum til Þorlákshafnar . Mykines er flutningaskip í eigu Smyril Line , sem einnig gerir út Norrænu , og siglir vikulega á milli Þorlákshafnar og Rotterdam .